Елин Пелин
Кокиче

chitanka.info

Огря слънце, топъл вятър

полъхна,

излъга се, измами се

бялото кокиче

и цъфна.

Да не бе огрявал, Слънчо,

по-добре;

я виж, бедното кокиче,

излъгано, измамено,

ще умре!

Тичайте, деца, в полето

на помощ сега,

наберете си кокиче,

отървете бедничкото

от снега!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.